# Автокефална църква

### от Уикипедия, свободната енциклопедия

Автокефална църква (от гръцки:αυτός - сам и κεφαλή - глава), в православието е термин, с който се обозначава самостоятелна църква, административно независима от останалите църкви.

Първите автокефални църкви възникват в процеса на обособяването на отделните поместни църкви начело с патриарси и митрополити във Византия. В днешно време съществуват петнадесет автокефални църкви, които според датата на признаването им от Цариградската патриаршия се подреждат така:

- Цариградска патриаршия (над 2 млн. души)
- Александрийска патриаршия (около 80 хил. души)
- Антиохийска патриаршия (1 370 млн. души)
- Йерусалимска патриаршия (50 хил. души)
- Руска православна църква (50—100 млн. души)
- Грузинска православна църква
- Сръбска православна църква (8 млн. души)
- Румънска православна църква (16 млн. души)
- Българска православна църква (около 6 млн. души)
- Кипърска архиепископия (420 хил. души)
- Гръцка архиепископия (около 8 млн. души)
- Албанска православна църква
- Полска православна църква (500 хил. души)
- Чехословашка православна църква (над 150 хил. души)
- Американска православна църква (около 1 млн. души)

Забелележка: автокефалността на Американската православна църква не е призната от Цариградската патриаршия.

Съществуват също и 6 автономни православни църкви, намиращи се в подчинение на някои от автокефалните църкви:

- Синайска православна църква
- Финландска православна църква (60 хил. души)
- Японска православна църква
- Китайска православна църква
- Естонска православна църква (20 хил. души)
- Украинска православна църква (35 мил. души)

Забелележка: автономността на Японската православна църква и на Китайската православна църква не е призната от Цариградската патриаршия, и автономността на Естонска православна църква не е призната от Руската православна църква.

Целият каноничен православен свят е организиран в тези 15 автокефални и 6 автономни църкви, което е едно от особеностите на православието.

Също така съществуват няколко наричащи себе си православни църкви, които се придържат към православния канон, но не са признати от каноничните православни църкви главно по политически причини:

- Македонска православна църква
- Украинска православна църква (втора)
- Украинска православна църква (трета)
- Черногорска православна църква
- Беларуска православна църква

Горепосочените оценки в скоби дават представа за броя на вярващите и наследниците (и потенциални вярващи) на православните християни в отделните църкви. Мнозина от тези наследници (дори повечето от тях в бившите социалистически страни) са атеисти, но в някаква степен познават и са силно повлияни от ценностите и културата на православието.

## [редактиране] Вижте още

- Автокефалия
- Източно-християнски църкви

## [редактиране] Външни връзки

- Азы православия
- Автокефални църкви - Статистическа таблица от 1980 г.

Взето от „http://bg.wikipedia.org../../../%D0%B0/%D0%B2/%D1%82/%D0%90%D0%B2%D1%82%D0%BE%D0%BA%D0%B5%D1%84%D0%B0%D0%BB%D0%BD%D0%B0_%D1%86%D1%8A%D1%80%D0%BA%D0%B2%D0%B0.html“.

Категория: Православие

##### Views

- Статия
- Беседа
- Текуща версия

##### Търсене

##### На други езици

- Русский